દાખલા તરીકે શારીરિક કૃત્ય તરીકે એક ડૉ સર્જન અને એક ચોર બંને હાથમાં છરી લેતા હોય છે. આ હાથમાં છરી લેવી bare behavior છે, પણ સર્જન છરી ફેરવે છે કોઈને બચાવવા અને ચોર છરી બતાવે છે કોઈને લૂટી લેવા. બંનેના આશય જુદા છે. હવે તમે કોઈને બૂમ પાડો કે ઉભો રહેજે, અહીં ભાષાકીય વહેવાર થયો તે બેર બિહેવ્યર છે પણ તેની પાછળના હેતુ જુદા હોઈ શકે. કે ભાઈ ઉભો રહેજે આગળ વધીશ નહિ આગળ ખાડો છે તું પડી જઈશ અથવા ભાઈ ઉભો રહેજે તારા ખીસામાં જે હોય તે મને આપી દે, મને લૂંટ ચલાવવા દે.. આવું જ વિચારોનું પણ છે. હું વિચારું કે ભિખારીને ભીખ આપવી નાં જોઈએ તે બેર બિહેવ્યર છે પણ આ વિચાર કે ભિખારીને ભીખ આપવી નાં જોઈએ તે પાછળ બે જાતના હેતુ હોઈ શકે. એક હેતુ એવો હોય કે ભિખારીને ભીખ આપવી નાં જોઈએ તેને કોઈ કામ કરતા શીખવવું જોઈએ જેથી ભવિષ્યમાં ભીખ માંગવાની ટેવ છૂટે કામ કરે ને સુખી થાય. આમ આ વિચાર પાછળ દયા કે કરુણા રહેલી છે. હવે ભિખારીને ભીખ નાં આપવી તેની પાછળ બીજો ઇરાદો એવો પણ હોય કે છો સાલો ભૂખે મરતો. અહીં ક્રોધ છે તો ક્રૂરતા પણ આવી ગઈ.